EkBass/fiwiki-20250220-pages-articles huggingface dataset:
Terhi Ekebom

thumb|upright|Ilkantien vesitornin muraali, 2021, Kokkola, osin yhteisötyönä. Terhi Elina Ekebom (o.s. Numminen, s. 5. huhtikuuta 1971 Helsinki) on suomalainen sarjakuvataiteilija, graafinen suunnittelija ja kuvittaja. Ekebom valmistui ylioppilaaksi Helsingin kuvataidelukiosta vuonna 1990. Hän opiskeli taidekasvatusta Taideteollisesta korkeakoulussa ja valmistui taiteen maisteriksi vuonna 2000. Vuonna 2002 Ekebom valmistui graafisen suunnittelun medianomiksi Evtekin Muotoiluinstituutista. Lisäksi hän on suorittanut draaman ja kirjoittamisen opintoja muun muassa Teatterikorkeakoulun kesäyliopistossa ja Aalto-yliopiston avoimessa yliopistossa. Ekebom julkaisi ensimmäisiä sarjakuviaan Naarassarjat-lehdessä 1990-luvun alussa. Vuonna 2014 Ekebom sai Suomen sarjakuvaseuran Puupäähattu-palkinnon. == Sarjakuva-albumeita == * * * * == Muraaleja == Tiedosto:Terhi Ekebom ja Jenni Rope Pienet maailmat 2012.jpg|Pienet maailmat, yhdessä Jenni Ropen kanssa, 2012, Helsinki. Tiedosto:Terhi Ekebom - Tiikeri - 2018 - Rautkallionkatu 3 - Havukoski (Koivukylä) - Vantaa.jpg|Tiikeri, 2018, Vantaa. Tiedosto:Terhi Ekebom Matkalla kotiin 2023.jpg|Matkalla kotiin, 2023, Tampere.Hervantaan valmistui Tampereen pisin maalaus; STTInfo.fi 16.8.2023 == Lähteet == == Aiheesta muualla == * Terhi Ekebomin portfolio Napa Agencyn sivuilla * Vuoden 2014 Puupää Terhi Ekebom . Suomen sarjakuvaseura. * Harri Römpötti: Puupäähatulla palkittu Terhi Ekebom: Naispiirtäjät eivät häpeile herkkiä aiheita . Helsingin Sanomat 13.2.2014. * Marjo Kytöharju: Omannäköistä jälkeä. Kirkko ja kaupunki 31.3.2014. Luokka:Suomalaiset sarjakuvantekijät Luokka:Suomalaiset kuvittajat Luokka:Vuonna 1971 syntyneet Luokka:Elävät henkilöt
Kummituslapsi

Kummituslapsi (Asema, 2013) on Terhi Ekebomin sarjakuvakirja. == Katso myös == * Aokigahara == Aiheesta muualla == * S. Santikko: Pienet kengät. Kvaak.fi 17.9.2013. * Virpi Alanen: Haamuvauva löytää kodin. Turun sanomat 3.11.2013. * Harri Römpötti: Terhi Ekebomin sarjakuva on herkkä ja runollinen kummitusjuttu . Helsingin Sanomat 4.12.2013. * Reijo Valta: Kummituslapsi. Pois työpöydältä 10.12.2013. Luokka:Suomalaiset sarjakuvat Luokka:Vuoden 2013 kirjat
Kamelianainen (vuoden 1917 elokuva)

Kamelianainen () on J. Gordon Edwardsin ohjaama yhdysvaltalainen mykkä romanttinen draamaelokuva vuodelta 1917. Elokuvan pääosissa ovat Theda Bara Marguerite Gautierina ja Alan Roscoe Armand Duvalina. Elokuvan oletetaan olevan kadonnut. Kamelianainen perustuu Alexandre Dumas nuoremman romaaniin (1848) ja näytelmään (1852) Kamelianainen, joiden pohjalta Adrian Johnson laati käsikirjoituksen elokuvaan. Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 30. syyskuuta vuonna 1917. Kamelianainen -näytelmästä ja romaanista on sovitettu monia kymmeniä muita elokuva- ja televisiotuotantoja. ==Juoni== Marguerite Gautier on kurtisaani Pariisissa. Hän rakastuu syvästi nuoreen mieheen Armand Duvaliin. Kun Armandin isä pyytää Margueritelta, ettei hän pilaisi Armandin uratoiveita ja asemaa avioitumalla hänen kanssaan, Marguerite myöntyy ja jättää rakkaansa. Kun Marguerite on köyhä ja kuolemansairas, hän saa selville, että Armand ei ole koskaan tukahduttanut rakkauttaan häntä kohtaan. ==Näyttelijät== ==Lähteet== ==Aiheesta muualla== * * * Kamelianainen Silent eran sivustolla * Kamelianainen TCM Movie Databasessa Luokka:Vuoden 1917 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:J. Gordon Edwardsin ohjaamat elokuvat Luokka:Elokuvat köyhyydestä
Cam Talbot

Cameron Talbot (s. 5. heinäkuuta 1987 Caledonia, Ontario) on kanadalainen jääkiekkomaalivahti, joka pelaa tällä hetkellä NHL-seura Detroit Red Wingsissä. Talbotia ei ole varattu NHL:ään. == Ura == === Yliopistoura === Talbot pelasi yliopistojääkiekkoa Alabamassa kolme kautta vuosina 2007–2010. === NHL-ura === New York Rangers kiinnitti vapaana agenttina olleen Talbotin 30. maaliskuuta 2010. Talbot vietti kaudet 2010–2013 pelaten lähinnä Rangersin farmijoukkue Connecticut Whalessa. Talbot nousi kaudella Rangersin kakkosmaalivahdiksi Martin Bironin lopetettua uransa. Talbot teki NHL- debyyttinsä Philadelphia Flyersia vastaan 24. lokakuuta. Ensimmäinen voitto NHL:ssä tuli seuraavassa pelissä Detroit Red Wingsiä vastaan 26. lokakuuta. Talbot pelasi ensimmäisen nollapelinsä 16. marraskuuta. Kauden aikana hän pelasi yhteensä 21 ottelussa torjuntaprosentilla 94,1%. Talbot pelasi NHL- kaudella 36:ssa ottelussa, joista 34:ssä aloittavana maalivahtina. Rangers voitti näistä otteluista 21. Talbotin torjuntaprosentti oli 92,6 ja päästettyjen maalien keskiarvo 2,21. Hän sai paljon vastuuta keväällä 2015, kun Henrik Lundqvist oli sivussa 25 ottelua niskavamman vuoksi. Talbot pelasi Lundqvistin ollessa loukkaantuneena 23 ottelua, joista Rangers voitti 16. Talbot ja Rangers solmivat yhden vuoden jatkosopimuksen joulukuussa 2014. Sopimus kattoi kauden . Talbot siirtyi kuitenkin 27. kesäkuuta 2015, NHL:n varaustilaisuuden 2015 järjestämisen aikaan, Edmonton Oilersiin Oilersin ja Rangersin välisessä vaihtokaupassa. Oilers sai Rangersiltä Talbotin lisäksi seitsemännen kierroksen varausvuoron varaustilaisuudessa 2015 ja Rangers sai Oilersilta kolme varausvuoroa samassa varaustilaisuudessa, toisen, kolmannen ja seitsemännen kierroksen varausvuorot. Oilersissa Talbot pelasi aloittavana maalivahtina, kunnes Mikko Koskinen syrjäytti hänet. Oilersin ja Talbotin tiet erosivat helmikuussa 2019, kun Oilers suoritti vaihtokaupan Philadelphia Flyersin kanssa vaihtaen Talbotin Anthony Stolarziin. Kaudeksi Talbot teki sopimuksen Calgary Flamesin kanssa. Lokakuussa 2020 Talbot teki vapaana agenttina kolmevuotisen ja yhteensä 11 miljoonan dollarin arvoisen sopimuksen Minnesota Wildin kanssa. https://www.tsn.ca/cam-talbot-minnesota-wild-strike- three-year-deal-1.1536722 Heinäkuussa 2022 Wild kauppasi Talbotin Ottawa Senatorsiin vaihdossa Filip Gustavssoniin. https://www.sportsnet.ca/nhl/article/senators-acquire-cam-talbot-from-wild- for-filip-gustavsson/ Heinäkuussa 2023 Talbot teki vapaana agenttina Los Angeles Kingsin kanssa yksivuotisen ja miljoonan dollarin arvoisen sopimuksen.https://www.nhl.com/kings/news/kings-sign-goaltender-cam-talbot-to- a-one-year-contract-345162116 Heinäkuussa 2024 Talbot teki vapaana agenttina Detroit Red Wingsin kanssa kaksivuotisen ja yhteensä viiden miljoonan dollarin arvoisen sopimuksen. https://www.sportsnet.ca/nhl/article/red-wings-sign- goaltender-cam-talbot-to-two-year-contract/ ==Lähteet== Luokka:Kanadalaiset jääkiekkomaalivahdit Luokka:Jääkiekon maailmanmestarit Luokka:Detroit Red Wingsin pelaajat Luokka:Vuonna 1987 syntyneet Luokka:Elävät henkilöt
Pierre Omidyar

Pierre Morad Omidyar (s. 21. kesäkuuta 1967) on yhdysvaltalainen henkilö, joka perusti eBay-verkkokaupan. Vuonna 2013 hänen omaisuudekseen arvioitiin 7,8 miljardia dollaria. Omidyar syntyi Pariisissa Ranskassa iranilaisille vanhemmille. Hänen ollessaan kuusivuotias perhe muutti Washingtoniin, Yhdysvaltoihin, mutta vanhempiensa erottua hän kasvoi eri puolilla Yhdysvaltoja, muun muassa Havaijilla. Omidyar opiskeli tietojenkäsittelyä Tuftsin yliopistossa, josta hän valmistui vuonna 1988. Vuonna 1995 Omidyar perusti AuctionWebin, jonka hän nimesi kaksi vuotta myöhemmin eBayksi. Vuonna 1998 eBayn pörssimenestys kohotti hänet 31-vuotiaana miljardööriksi. Omidyar on naimisissa ja hänellä on kolme lasta. Hän muutti asumaan Havaijille vuonna 2006. == Lähteet == Luokka:Yhdysvaltalaiset miljardöörit Luokka:Yhdysvaltalaiset liikemiehet Luokka:Vuonna 1967 syntyneet Luokka:Elävät henkilöt Luokka:Amerikaniranilaiset
Olaus Lauraeus

Olaus Olai (Olli Ollinpoika) Lauraeus (noin 1650 Kalajoki – 13. toukokuuta 1690 Oulu) oli suomalainen Oulun triviaalikoulun rehtori ja kalevalamittaa käyttänyt runoilija. Lauraeus kirjoitti runojaan latinaksi, ruotsiksi ja suomeksi. Lauraeuksen vanhemmat olivat Kalajoen nimismies Olof Sigfridsson (Olli Sipinpoika) Laurila (k. 1670) ja Sara Pettersdotter. Hän pääsi ylioppilaaksi Turussa 1668 ja opiskeli Turun akatemiassa valmistuen filosofian maisteriksi 1679. Lauraeus toimi Turun katedraalikoulun laulunopettajana (director cantus) vuodesta 1678, Turun tuomiokapitulin notaarina 1681 sekä Oulun triviaalikoulun rehtorina vuodesta 1681. Lauraeus julkaisi vuonna 1680 juhlarunon kuningatar Ulrika Eleonoran kruunajaisten johdosta ja myöhemmin Oulussa asuessaan hän laati vuonna 1686 latinankielisen logiikan oppikirjan Enchridion logicum koulunsa käyttöön. Lauraeus suomensi myös Ruotsin hallituksen julistuksia ja asetuksia, teki hautajais- ja valitusrunoja sekä laati muistokirjasen veljensä Gabriel Olai Lauraeuksen kuoltua 1681. Olaus Lauraeus oli naimisissa Kajaanin linnan komendantin, majuri Juhana Pietarinpoika Forsmanin tyttären Anna Forsmanin (1663–1726) kanssa. Heidän poikansa Olaus Olai Lauraeus (noin 1680–1729) toimi Euran kirkkoherrana. Olaus Lauraeuksen veljenpoika ja kasvattipoika oli Turun akatemian ensimmäinen teologian professori Gabriel Lauraeus. == Lähteet == * Luettu 21.5.2014. * Kirjastovirman henkilögalleria : Olaus Lauraeus * SKS Biografiakeskus : Turun hiippakunnan paimenmuisto : Olaus Lauraeus * SKS Biografiakeskus : Turun hiippakunnan paimenmuisto : Olaus Olai Lauraeus == Aiheesta muualla == * Luokka:Suomalaiset opettajat Luokka:Suomalaiset runoilijat Luokka:Vuonna 1650 syntyneet Luokka:Vuonna 1690 kuolleet
The Kreutzer Sonata

The Kreutzer Sonata (myös ilman artikkelia Kreutzer Sonata; Isossa- Britanniassa nimike Sonata) on Herbert Brenonin ohjaama ja käsikirjoittama yhdysvaltalainen mykkä draamaelokuva vuodelta 1915. Elokuvan pääosissa ovat Nance O’Neil, Theda Bara ja William E. Shay. The Kreutzer Sonata perustuu Jacob Gordinin samannimiseen näytelmään, joka taas perustuu Leo Tolstoin pienoisromaaniin Kreutzersonaatti (1890), joka taas on saanut nimensä Ludwig van Beethovenin sävellyksestä Kreutzer-sonaatti.Aija Haapalinen, Huippuesitysten yltäkylläisyyttä Kuhmossa Turun Sanomat 21.7.2005 Näytelmän ja pienoisromaanin pohjalta Herbert Brenon laati elokuvan käsikirjoituksen. Elokuva kuvattiin sen tuotanto- ja jakeluyhtiön Fox Filmin studioilla New Jerseyn Fort Leessä.Ecke Altomara, Rita (1983). Hollywood On the Palisades: A Filmography Of Silent Features Made In Fort Lee, New Jersey, 1903-1927. Garland Pub. s. 3. ISBN 0-824-09225-2. Viitattu 21.5.2014. The Kreutzer Sonatan ensi-ilta oli kaksi kuukautta Frank Powellin elokuvan A Fool There Was jälkeen, jossa Theda Bara oli näytellyt ensimmäisen femme fatale -roolinsa. Bara oli myöhemmin sanonut, ettei nautinnut sen kuvauksista ja oli tyytymätön, kun Fox oli kiinnittänyt hänet toiseenkin vamppirooliin. Hän sai kuitenkin kriitikoilta roolisuorituksestaan myönteiset arvostelut. The Kreutzer Sonata oli Yhdysvalloissa yleisömenestys.Golden, Eve (1996). Vamp: The Rise and Fall Of Theda Bara. Rowman & Littlefield. s. 47. ISBN 1-887-32200-0. Viitattu 21.5.2014 Elokuvan oletetaan olevan kadonnut. ==Juoni== The Kreutzer Sonata kertoo nuoren venäläisen ortodoksijuutalaistytön Miriam Friedlanderin elämästä. Miriamilla on epäonninen rakkaussuhde, jota uhkaa häpeä avioliiton ulkopuolella syntyneestä lapsesta. Miriamin isä taivuttaa nuorta muusikkoa Gregor Randoria avioliittoon Miriamin kanssa. Friedlander saa miehen suostumaan rahalla, ja myöhemmin tuore aviopari muuttaa Yhdysvaltoihin, jonne tulee myös Miriamin perhe, muun muassa myös hänen Celia-pikkusisarensa. Celian ja Gregorin välille kehittyy rakkaussuhde, ja vaikka he yrittävät salata sen kunnolla, se palajastuu Miriamille. Pitkään kärsinyt Miriam lopulta menettää järkensä ja surmaa häijyn sisarensa, petollisen aviomiehensä ja lopuksi itsensä. ==Näyttelijät== ==Lähteet== ==Aiheesta muualla== * * * The Kreutzer Sonata Silent Eran sivustolla Luokka:Vuoden 1915 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset näytelmiin perustuvat elokuvat
Oleh Bah’matjuk

Oleh Romanovytš Bah’matjuk (, s. 14. elokuuta 1974, Ivano-Frankivsk, Ivano- Frankivskin alue, Ukrainan SNT) on ukrainalainen oligarkki. Toukokuussa 2014 Forbes-lehden Ukrainan painos arvioi Bah’matjukin varallisuudeksi 609 miljoonaa Yhdysvaltain dollaria. Edellisvuonna toinen julkaisu oli arvioinut omaisuudeksi 1,4 miljardia dollaria. Suurliikemies Bah’matjukin omaisuus on peräisin erityisesti maatalouteen liittyvistä liiketoimista. Bah’matjukin hallitsema UkrLandFarming on vuokrannut 5 320 neliökilometrin laajuisen alueen maatalousmaata. Hänen Avantgard-yhtiönsä hallitsee Ukrainan kananmunatuotantoa ja kananmuniin pohjautuvia tuotteita. Yhtiötä on kritisoitu muun muassa epäreilusta hinnottelusta ja tuotantolaitosten (suurkanaloiden) lähistön ympäristöongelmista. ==Lähteet== ==Aiheesta muualla== * Bah’matjuk Oleh Romanovytš (liga.net) * * * Luokka:Ukrainalaiset liikemiehet Luokka:Ukrainalaiset oligarkit Luokka:Vuonna 1974 syntyneet Luokka:Elävät henkilöt
Kanamysiini

Kanamysiini (KM, Kantrex, Kanamycin A) on aminoglykosidi ja antibiootti. Lääke oli yleisesti käytössä vuoteen 1960 tultaessa, joskin Ilmari Vartiainen esittelee sen teoksessaan uutena lääkeaineena. Lääkeainetta on käytetty tuberkuloosin hoidossa sekä stafylokokkien, kolibakteerien aiheuttamien ja lavantauti-infektioiden hoitoon. Lääkettä annettiin im. -ruiskeina lihaksensisäisesti. Annostus oli 1 gramma/vrk joko kerran taikka kahdesti. Tuberkulooseissa lääkettä annettiin 2–3 x/viikko. Kanamysiinillä oli ototoksista eli kuulohermotusta ja munuaisia vahingoittavaa haittavaikutusta.Vartiainen, 1960: s. 238 Kanamysiinin kemiallinen kaava on C18H36N4O11, moolimassa 484,499 g/mol ja CAS-numero 8063-07-8. == Lähteet == *Vartiainen, Ilmari: Lääkeaineoppi (Farmakologia), SHKS/WSOY, 1960, Helsinki (s. 238) ===Viitteet=== == Aiheesta muualla == *PubChem: Kanamycin *DrugBank: Kanamycin Luokka:Aminoglykosidit
Perpetuum

Perpetuum on robottiaiheinen sci-fi MMORPG-peli. Se sijoittuu kaukaiselle planeetalle, jota asuttavat robotit. Perpetuum on ottanut paljon mallia EVE Online pelistä ja myös sillä on vain yksi yhtenäinen pelattava maailma kaikille maailman pelaajille sekä aikapohjainen hahmojen tasonkehitys. Pelissä ei ole kuukausimaksuja, mutta siitä tulee maksaa kertamaksu. Peli on saatavilla pelin kotisivuilta tai digijakelualusta Steamistä. == Tarina == Ei niin kaukaisessa tulevaisuudessa outo poikkeama avaa universumin portit ihmisille. Tämän myötä uusi teknologia, energia, informaatio ja atomin kokoiset esineet voidaan kuljettaa minne tahansa avaruudessa. Kaikista löydöistä mielenkiintoisin on maankaltainen planeetta, jossa ihmiskunta löytää uusia energianlähteitä, jotka ovat elintärkeitä sen kehitykselle. Tiellä on kuitenkin yksi este - planeettaa asuttavat synteettiset robotinkaltaiset elämänmuodot. Niiden teknologia ja resurssit ovat ihmiskunnan uuden valloituksen määränpäänä. Pelaajat voivat ottaa osaa monilla projektin osa- alueilla taistellen etulinjassa alueista, kehittäen jo rakennettua infrastruktuuria, vaihtaen hyödykkeitä ja palveluita ja jopa päättäen omat päämääränsä ja perustaen omia muita pelaajia yhdistäviä yhtiöitään.http://www.perpetuum-online.com/Features == Lähteet == == Aiheesta muualla == * Perpetuum Online kotisivut Luokka:MMORPG-pelit Luokka:Vuoden 2010 videopelit
Raków Częstochowa

Raków Częstochowa on puolalainen jalkapalloseura, joka pelaa Puolan ekstraklasassa korkeimmalla sarjatasolla. Seura pohjautuu Jediność () -urheiluseuraan Rakówin kylästä, jossa syntyi 1500-luvulla socinolainen uskonlahko. Kylän liepeille tuli Częstochowan terästehdas ja kaupunki. Jalkapalloseura perustettiin vuonna 1912, ja sille annettiin nimi Racovia, joka viittaa kyseisen lahkon historialliseen uskonnolliseen utopiaan paikkakunnalla, joka on nykyään Częstochowan kaupunginosa. Nimi Raków voi tarkoittaa rapua tai syöpääkin, mutta seuran lempinimenä on pidetty Czerwono- Niebiescy () ravun mukaisesti. Joukkue on pelannut myös Puolan ylimmällä sarjatasolla neljä kautta. Paras sijoitus on vuodelta 1965 – 1966, jolloin sijoitus oli kahdeksas. Paras saavutus on Puolan cup-finaalissa 1967, jolloin joukkue hävisi Wisła Krakovalle 0–2. Juniorien Puolan mestaruus joukkueella on vuodelta 1985.Raków Częstochowa – epävirallinen portaali (historia) 2014 , viitattu 22.5.2014Seuran virallinen sivusto Kaudella 2022-2023 Raków saavutti Puolan mestaruuden.Raków Częstochowa mistrzem Polski!, Puolan jalkapalloliitto, 7.5.2023 == Tunnettuja pelaajia == Joukkue on kasvattanut ja siinä on pelannut huomattavia pelaajia: * Jacek Krzynówek 96 maaottelua, 15 maalia * Jakub Błaszczykowski 54 maaottelua, 10 maalia * Jerzy Brzęczek 42 maaottelua, 4 maalia * Adam Fedoruk 18 maaottelua, 1 maali * Shingayi Kaondera 18 maaottelua Zimbabwen joukkueessa, 5 maalia * Paweł Skrzypek 10 maaottelua * Tomasz Kiełbowicz 9 maaotteölua * Hubert Pala 3 maaottelua == Lähteet == == Aiheesta muualla == * Virallinen sivu Luokka:Puolalaiset jalkapalloseurat Luokka:Sleesian voivodikunta
Uber (täsmennyssivu)

Uber voi viitata seuraaviin asioihin: == Yritykset == *Uber, henkilökuljetuspalvelua tarjoava yritys == Sukunimenä == * Alexander Uber (1783–1824), saksalainen sellovirtuoosi, säveltäjä ja kapellimestari * Betty Uber (1906–1983), englantilainen sulkapallopelaaja * Christian Benjamin Uber (1746–1812) saksalainen juristi ja säveltäjä * Friedrich Christian Hermann Uber, (1781–1822), saksalainen säveltäjä == Media ja viihde == * uber, lyhennys sanasta uberfic, eräs vaihtoehtoisen universumiin sijoittuvan fanfictionin muoto * Uber Entertainment, videopeliyritys * Uber Bear, hahmo pelissä Fur Fighters * Uber Catacomb Snatch, videopeli kehittäjältä UberSoft Technologies * Uber Geek, neljäs studioalbumi artistilta Luke Ski * Uber Girl, vuosittainen mallikilpailu, joka pidetään useissa maissa ympäri maailmaa == Muita käyttötapoja == * Betula uber, puulaji * Uber Cup, sulkapallokilpailu
Vahva (veistos)

Vahva on Maarit Nissilän (s. 1952) tekemä betoniveistos, joka sijaitsee Turun Patterinhaassa Vaasantien varren puistossa. Vuonna 1987 valmistunut teos paljastettiin vuorineuvos Armas Puolimatkan 70-vuotisjuhlien yhteydessä 2. kesäkuuta 1988. Turun vanhimman lähiön Patterinhaan rakentanut Rakennustoimisto A. Puolimatka lahjoitti veistoksen Turun kaupungille.Maarit Nissilä (1952–), Vahva , Turun museokeskus 8.8.2013. Viitattu 22.5.2014. Jalustoineen 4,5 metriä korkea veistos kuvaa turkulaissyntyisen Armas Puolimatkan elämäntyötä Turun kaupungin rakentajana. == Lähteet == Luokka:Turun patsaat ja veistokset
Hit & Miss

Hit & Miss on brittiläinen draamasarja, jonka on luonut monia televisio- ohjelmia käsikirjoittanut Paul Abbot. Hit & Miss alkoi Sky Atlantic-kanavalla 22. toukokuuta 2012 ja päättyi 22. kesäkuuta 2012. Suomessa Yle TV2 aloitti sarjan esittämisen 5. toukokuuta 2014. ==Rooleissa== ==Juoni== Sarjan pääosassa on transsukupuolinen palkkamurhaaja Mia (Chloë Sevigny). Tapahtumat alkavat kun Mia saa tietää olevansa 11-vuotiaan pojan isä. Tämän lisäksi Mian parantumattomasti sairas entinen puoliso on nimennyt Mian myös kolmen muun lapsensa huoltajaksi. Mia muuttaa Yorkshiren maaseudulle ja ryhtyy lasten huoltajaksi ja koettaa samalla tehdä myös työnsä. ==Vastaanotto== Televisio- ohjelma on saanut hyviä arvosteluja, ja etenkin Sevignyn roolisuoritusta on kehuttu. Ohjelma on saanut Metacritic-verkkosivustolla arvosanan 72/100, joka perustuu 16 arvioon. ==Lähteet== ==Aiheesta muualla== *Yle Areena - Hit and Miss Luokka:2010-luvun brittiläiset draamasarjat
Derek Dorsett

Derek Dorsett (s. 20. joulukuuta 1986 Kindersley, Saskatchewan) on kanadalainen ammattilaisuransa lopettanut jääkiekkoilija. Dorsett pelasi kymmenen kautta ja yli 500 ottelua NHL-liigassa edustaen Columbus Blue Jacketsia, New York Rangersia ja Vancouver Canucksia. Dorsettin ura päättyi 30-vuotiaana kaularankavammaan. == Ura == Dorsett pelasi vuosina 2004–2007 juniorijoukkue Medicine Hat Tigersissa, joka pelaa WHL-liigaa. NHL-debyyttinsä hän teki kaudella , ja ensimmäinen maali syntyi ottelussa Vancouver Canucksia vastaan 21. lokakuuta 2008. Työsulun aikana kaudella Dorsett pelasi neljä ottelua itävaltalaisessa EC Red Bull Salzburgissa, saaden yhden syöttöpisteen. NHL:n vaihtojen takarajalla 3. huhtikuuta 2013 Blue Jackets vaihtoi Dorsettin, Derick Brassardin, John Mooren ja kuudennen kierroksen varauksen New York Rangersiin, josta vaihdossa tuli Marián Gáborík, Blake Parlett ja Steven Delisle. Kesäkuussa 2014 hän siirtyi Vancouver Canucksiin. Dorsett loukkaantui vakavasti kaudella ja ehti pelata kaudella vain 14 ottelua. Hänen saamansa kaularankavamma uusiutui seuraavalla kaudella, minkä johdosta Dorsettin oli lopetettava pelaajauransa. == Tilastot == 2004–2005 Medicine Hat Tigers WHL 51 5 11 16 108 13 5 1 6 35 2005–2006 Medicine Hat Tigers WHL 68 25 23 48 279 13 8 4 12 53 2006–2007 Medicine Hat Tigers WHL 61 19 45 64 206 17 8 8 16 56 2007–2008 Syracuse Crunch AHL 64 10 8 18 289 12 0 1 1 56 2008–2009 Columbus Blue Jackets NHL 52 4 1 5 150 3 0 0 0 2 Syracuse Crunch AHL 7 1 5 6 35 - - - - - 2009–2010 Columbus Blue Jackets NHL 51 4 10 14 105 - - - - - 2010–2011 Columbus Blue Jackets NHL 76 4 13 17 184 - - - - - 2011–2012 Columbus Blue Jackets NHL 77 12 8 20 235 - - - - - 2012–2013 EC Salzburg EBEL 4 0 1 1 25 - - - - - Columbus Blue Jackets NHL 24 3 6 9 53 - - - - - New York Rangers NHL - - - - - 11 0 1 1 28 2013–2014 New York Rangers NHL 51 4 4 8 128 23 0 1 1 19 2014–2015 Vancouver Canucks NHL 79 7 18 25 175 6 0 0 0 20 2015–2016 Vancouver Canucks NHL 71 5 11 16 177 - - - - - 2016–2017 Vancouver Canucks NHL 14 1 3 4 33 - - - - - 2017–2018 Vancouver Canucks NHL 20 7 2 9 74 - - - - - 9 kautta yhteensä NHL 515 51 76 127 1314 43 0 2 2 69 == Lähteet == Luokka:Kanadalaiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1986 syntyneet Luokka:Elävät henkilöt
Lana Gogoberidze

Lana Gogoberidze (, ; s. 13. lokakuuta 1928 Tbilisi) on georgialainen elokuvaohjaaja ja käsikirjoittaja. Lana Gogoberidzen äiti Nina (Nutsu) Gogoberidze oli folkloristi, elokuvaohjaaja ja käsikirjoittaja. Äiti pidätettiin vuonna 1937 ja hän vietti kaksikymmentä vuotta Stalinin vankileireillä. Paikalliseen puoluejohtoon kuuluneiden sukulaisten kasvattama Lana valmistui Tbilisin yliopistosta vuonna 1951 ja väitteli filologian kandidaatiksi vuonna 1954. Vuonna 1959 hän valmistui Neuvostoliiton elokuvakoulusta VGIK:istä. Gogoberdizen esikoisohjaus oli georgialaisista naisista kertova episodielokuva Erti tsis kveš (ven. Pod odnim nebom, 1961). Vuonna 1965 hän ohjasi Nodar Dumbadzen teokseen perustuvan sota-ajan kuvauksen Me vkhedav mzes (Ja vižu solntse). Elokuvat Peristsvaleba (Rubeži, 1970) ja Roktsa akvavda nuši (Kogda zatsvjol mindal, 1973) käsittelevät yksilön ja yhteiskunnan moraalisia ongelmia. Niistä jälkimmäinen sai yleisliittolaisen elokuvafestivaalin palkinnon. Gogoberidzen tunnetuin elokuva on naisen asemaa neuvostoyhteiskunnassa käsittelevä Henkilökohtaisia kysymyksiä (Ramodemine interviu pirad sakitkhebze, ven. Neskolko intervju po litšnim voprosam, 1979). Kriitikoiden ylistämä elokuva sai yleisliittolaisen elokuvafestivaalin pääpalkinnon ja Neuvostoliiton valtionpalkinnon vuonna 1980. Gogoberidzen viimeinen elokuva oli stalinismin kuvaus Valssi Petšorajoella (Valsi Petšoraze, ven. Vals na Petšore, 1992). Hän on ohjannut myös useita dokumenttielokuvia. Ohjaaja liittyi NKP:hen vuonna 1965. Vuosina 1975–1988 hän työskenteli Rustavelin teatteri-instituutissa elokuvaohjauksen opettajana. Vuonna 1979 hän sai Georgian SNT:n kansantaiteilijan arvonimen. 1990-luvulla Gogoberidze valittiin Georgian parlamenttiin ja vuonna 1999 hänet nimitettiin maan edustajaksi Euroopan neuvostoon. ==Lähteet== Luokka:Georgialaiset elokuvaohjaajat Luokka:Neuvostoliittolaiset elokuvaohjaajat Luokka:Neuvostoliittolaiset elokuvakäsikirjoittajat Luokka:Vuonna 1928 syntyneet Luokka:Elävät henkilöt
Italian 2. armeija

Italian 2. armeija oli Italian kuninkaallisen armeijan yhtymä ensimmäisessä ja toisessa maailmansodassa. == Ensimmäinen maailmansota == Ensimmäisessä maailmansodassa armeijankomentajina olivat kenraalit Pietro Frugoni ja Luigi Capello (1916–1917). == Toinen maailmansota == Armeija perustettiin kesäkuussa 1938 rauhanajan esikuntana ja se aktivoitiin elokuussa 1939. Se osallistui Jugoslavian valtaukseen huhtikuussa 1941, minkä jälkeen armeija oli Italiaan liitettyjen osien Länsi-Slovenian ja Dalmatin rannikon miehitysjoukkona. Yhtymä nimettiin 9. toukokuuta 1942 Slovenia-Dalmatian alue-esikunnaksi, jolloin sen vastuulle tulivat partisaanien torjunta Länsi-Kroatiassa, Dalmatiassa ja Herzegovinassa. Yhtymän nimeksi palasi 2. armeija 15. toukokuuta 1943, kun 17 armeijan divisioonaa kieltäytyi liittymästä saksalaisiin joukkoihin Italian antauduttua. Saksalaisiin ja kroaatteihin liittymät joukot siirtyivät partisaaneiksi tai siirtyivät Italiaan. == Komentajat == Armeijankomentajina olivatAxishistory.com: *armeijankomentaja Vittorio Ambrosio 1940 – tammikuu 1942 *armeijankenraali Mario Roatta 18. maaliskuuta 1942 – tammikuu 1943 *armeijankenraali Mario Robotti 1943 == Lähteet == Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat
Lisää nollegee

Lisää nollegee on Mac Buenon & DJ Tatcin 14. maaliskuuta 2014 julkaistu EP. Sen julkaisi 3rd Rail Music. == Kappaleet == # # # # # # (mukana OG Ikonen) == Lähteet == Luokka:Mac Buenon & DJ Tatcin albumit Luokka:Suomalaiset hip hop -EP:t Luokka:Vuoden 2014 EP:t
Italian 3. armeija

Italian 3. armeija oli Italian kuninkaallisen armeijan yhtymä toisessa maailmansodassa. == Perustaminen ja palvelus == Armeija perustettiin 6. kesäkuuta 1940 ja sen vastuulla olivat Etelä-Italian, Sisilian ja Sardinian varuskuntiin sijoitetut joukot. Armeija lakkautettiin 20. joulukuuta 1940. == Komentajat == Armeijankomentajana oli sen olemassa olon ajan armeijankenraali Carlo Geloso.Axishistory.com. == Lähteet == Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat
Italian 4. armeija

Italian 4. armeija oli Italian kuninkaallisen armeijan yhtymä toisessa maailmansodassa. == Perustaminen ja palvelus == Armeija perustettiin kesäkuussa 1938 rauhan ajan esikunta ja se aktivoitiin elokuussa 1939 4. armeijan esikuntana. Se otti Italian julistettua 10. kesäkuuta 1940 sodan Ranskalle ja Yhdistyneelle kuningaskunnalle Ranskan Rivieran valtaukseen. Se hyökkäsi Alppien yli St. Bernardin solan läpi, mutta armeija epäonnistui tavoitteidensa saavuttamisessa. Se pysähtyi Ranskan rajalinnakkeiden eteen. Ranskan antauduttua armeijan esikunta siirtyi Mentoniin, josta se johti Ranskan Italian haltuun jääneen alueen miehitystä. Armeija osallistui 11. marraskuuta 1942 operaatio Antoniin eli Saksan johtamaan Vichyn Ranskan miehitykseen. Italian antauduttua syyskuussa 1943 Saksan joukot riisuivat pääosan armeijasta aseista ja siirtivät heidän sotavankeina Saksaan. == Komentajat == Armeijankomentajina olivatAxishistory.com: *armeijankenraali Camillo Grossi 1938-1940 *armeijankenraali Mario Vercellino 1940 *armeijankenraali Alfredo Guzzoni 1940 *armeijankenraali Mario Caracciolo di Feroleto 1940-1941 *armeijankenraali Mario Vercellino 1941-1943 == Lähteet == Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat
V-raketti

V-raketti tarkoittaa natsi-Saksassa toisen maailmansodan aikana kostoaseeksi kehitettyjä V-ohjuksia. * V1-ohjus * V2-ohjus
Italian 5. armeija

Italian 5. armeija oli Italian kuninkaallisen armeijan yhtymä toisessa maailmansodassa. == Perustaminen ja palvelus == Armeija perustettiin 7. syyskuuta 1939 Libyassa komentajanaan armeijankenraali () Italo Gariboldi. Puolustettuaan Kyrenaikaa ja siirryttyään Tripoliin armeija lakkautettiin 16. helmikuuta 1941, jolloin se sulautettiin Pohjois-Afrikan esikuntaan.axishistory.com Armeija perustettiin 15. huhtikuuta 1941 uudelleen valvomaan Benghazin ja Tunisian rajan välistä rannikkoaluetta päällikkönään armeijankenraali Mario Caracciolo di Feroleto. Se kuitenkin lakkautettiin jo puoli vuotta myöhemmin 5. syyskuuta. Armeija perustettiin uudelleen 10. huhtikuuta 1942 Firenzessä, jolloin se vastasi Toscanan ja Sardinian rannikoiden puolustuksesta, päällikkönään armeijankenraali Mario Caracciolo di Feroleto. Se sai tehtäväkseen marraskuussa 1942 vallata Korsikan. Italian antauduttua syyskuussa 1943 saksalaiset riisuivat armeijan aseista ja siirsivät sen henkilöstön sotavankeuteen. == Lähteet == Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat
Marjanen

Marjanen on suomalainen sukunimi, joka on muun muassa seuraavilla henkilöillä: * Antti Marjanen (s. 1952), teologi, gnostilaisuuden ja varhaiskristillisen kirjallisuuden ent. professori * Heli Marjanen (s. 1960), talousmaantieteen professori * Inkeri Marjanen (1921–1976), elokuvakäsikirjoittaja * Kaarlo Marjanen (1899–1984), lausuja, kriitikko, kirjailija ja aforistikko * Oskar Robert Marjanen (1875–1927), toimittaja ja kirjapainonomistaja * Regina Marjanen (1920–2004), keihäänheittäjä ja koripalloilija * Viktor August Marjanen (1870–1936), päätoimittaja ja suomentaja * Väinö Marjanen (1886–1962), eversti ja rannikkotykistörykmentin komentaja.
Pere

Pere voi tarkoittaa seuraavia: ;paikkoja: * Pere, kylä ja kunnanosa Pirkkalassa, Suomessa * Pere, kylä Borsod-Abaúj-Zemplénissä, Unkarissa * Pere, alue Kamerunissa ;henkilöitä: * Aimo Pere (1921–2010), suomalainen koneinsinööri * Juho Pere (1838–1899), suomalainen taloustirehtööri, maanviljelijä ja valtiopäivämies * Krista Ranta-Pere (s. 1981), suomalainen kilpakävelijä * Tuula Pere (s. 1958), suomalainen oikeustieteen tohtori ja kirjailija * Victor Emilio Masalles Pere (s. 1961), dominikaanilainen katolinen piispa ;muita merkityksiä: * Pere, leijona Tampereen eläintarhassa 1964–1972.
The Devil’s Daughter

The Devil’s Daughter on vuonna 1915 ensi-iltansa saanut Frank Powellin ohjaama yhdysvaltalainen mykkä draamaelokuva, jonka pääosia näyttelevät Theda Bara ja Paul Doucet. The Devil’s Daughter perustuu Gabriele D’Annunzion romaaniin La Gioconda (1899) ja Joseph H. Trantin samannimiseen näytelmään (1902), joiden pohjalta Garfield Thompson laati elokuvan käsikirjoituksen. Eleonora Duse oli näytellyt alkuperäisessä teatterituotannossa, joka oli saanut ensi-iltansa New Yorkissa 4. marraskuuta 1902. Gabriele D’Annunzio oli valinnut Theda Baran elokuvan pääosaan jo ennen kuin D’Annunzio oli myynyt romaaninsa elokuvaoikeuksia Foxille. Elokuvan tuotanto- ja jakeluyhtiönä toimi Fox Film Corporation, ja se kuvattiin työnimillä The Vampire ja La Gioconda Foxin studioilla New Jerseyn Fort Leessä ja Floridan St. Augustinessa. The Devil’s Daughter sai Yhdysvaltain ensi-iltansa 16. kesäkuuta 1915. Elokuvan oletetaan olevan nykyisin kadonnut. ==Juoni== Kun Gioconda Diantin rakastaja hylkää hänet, Gioconda vannoo kostoa tuhoamalla muiden miesten elämät. Gioconda tapaa kuuluisan kuvanveistäjä Lucio Settalan, joka kysyy häntä poseraamaan hänelle. Gioconda suostuu, mutta hänen tavoitteenaan on tuhota hänet. Gioconda lumoaa taiteilijan niin, että tämä unohtaa Silvia-vaimonsa, Beata-tyttärensä ja jopa työnsä. Kun Gioconda uhittelee Silviaa ottamaan aviomiehensä takaisin, epätoivoinen taiteilija ampuu itsensä, mihin Lucio ei kuitenkaan kuole. Vaikka Silvia hoitaa aviomiehensä kuntoon, Lucio pian palaa Giocondan viettelemäksi. Kun Silvia ja Gioconda myöhemmin riitelevät, Gioconda yrittää tuhota Lucion veistoksen, joka kuitenkin säästyy kaaduttuaan Silvian päälle. Silvia vammautuu tästä pysyvästi. Tämän takia Lucion mielenterveys kärsii, ja hänestä tulee raivopäinen mielipuoli. Myöhemmin kostostaan sekaisin oleva Gioconda menettää järkensä. ==Näyttelijät== ==Lähteet== ==Aiheesta muualla== * * * The Devil’s Daughter Silent eran sivuilla * The Devil’s Daughter TCM Movie Databasessa Luokka:Vuoden 1915 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:Elokuvat terveydenhoidosta
Movement

Movement voi tarkoittaa ainakin seuraavia: * Movement, New Order -yhtyeen albumi vuodelta 1981 * Movement, Gossip-yhtyeen albumi vuodelta 2003 * Movement, 9mm Parabellum Bullet -yhtyeen albumi vuodelta 2011 * ”Movement”, LCD Soundsystemin singlekappale vuodelta 2004 * The Movement, 1950-luvulla syntynyt brittiläinen kirjailijaryhmä
Kromihydroksidi

Kromihydroksidi (Cr(OH)3) on kromi- ja hydroksidi-ionien muodostama epäorgaaninen ioniyhdiste. Eräissä lähteissä kromihydroksidia pidetään kromi(III)oksidin hydratoituneena eli vesipitoisena oksidina. ==Ominaisuudet ja valmistus== Kromihydroksidia muodostuu sinertävänvihreänä geelimäisenä veteenliukenemattomana sakkana Cr3+-yhdisteiden, kuten kromi(III)sulfaatin ja emästen välisellä reaktiolla. Hydrioksidista tunnetaan myös hydraatteja, joissa kideveden määrä vaihtelee.Gerd Anger, Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Petr Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.5.2014 Happoemäsluonteeltaan kromihydroksidi on amfolyyttinen aine eli se voi toimia sekä happona että emäksenä. Hapot liuottavat kromihydroksidia, jolloin muodostuu Cr3+-ioneja ja emäsylimäärä liuottaa kromihydroksidia, jolloin muodostuu kompleksinen heksahydroksokromaatti((III)ioni eli kromiitti-ioni [Cr((OH)6]3-. Kromihydroksidia voidaan käyttää vihreänä väriaineena ja muiden kromiyhdisteiden valmistamiseen. ==Lähteet== Luokka:Hydroksidit Luokka:Kromiyhdisteet
We Are One (Ole Ola)

We Are One (Ole Ola) on yhdysvaltalaisräppäri Pitbullin kappale One Love, One Rhythm – The 2014 FIFA World Cup Official Album-albumilta. Kappale sisältää myös yhdysvaltalaisartisti Jennifer Lopezin ja brasilialaislaulaja Claudia Leitten esittämiä sanoja. Kappaleen sanoittivat Pitbull, Thomas Troelsen, Lopez, Leitte, Daniel Murcia, Sia Furler, Lukasz "Dr. Luke" Gottwald, Henry "Cirkut" Walter sekä Nadir Khayat, kun taas tuotannosta vastasivat Gottwald, Walter ja Troelsen. Helmikuussa 2014 Pitbull, Leitte ja Lopez kuvasivat kappaleen musiikkivideon Fort Lauderdalessä, Floridassa. Video julkaistiin 16. toukokuuta. ==Kappalelista== Digitaalinen lataus # "We Are One (Ole Ola)" (featuring Jennifer Lopez and Claudia Leitte) – 3:42 Digitaalinen lataus — remix # "We Are One (Ole Ola)" (featuring Jennifer Lopez and Claudia Leitte) (Olodum mix) – 3:56 ==Lähteet== Luokka:Vuoden 2014 kappaleet Luokka:Pitbullin kappaleet Luokka:Jennifer Lopezin kappaleet
Theofanes Continuatus

Theofanes Continuatus (; myös Scriptores post Theophanem, "Theofaneen jälkeen tulleet kirjoittajat") oli latinankielinen nimi Bysantin keisarikunnan historiaa käsittelevälle kirjakokoelmalle, joka on säilynyt 1000-luvulta (Vat. gr. 167 manuscript).Kazhdan (1991), s. 2061 Kokoelma käsittää Bysantin keisarien elämäkerrat vuosilta 813–961. Nimi ”Theofaneen seuraajat” viittaa siihen, että nämä tuntemattomien henkilöiden laatimat teokset jatkavat pyhän Theofaneen kirjoittamaa kronikkaa, joka kattoi vuodet 285–813. Kokoelma käsittää neljä kirjaa, joiden tyyli poikkeaa Theofaneen teksteistä.Kazhdan (1991), s. 2061–2062 * Ensimmäinen kirja kertoo keisarien hallitusajasta vuodesta 813 vuoteen 867 (Leo V:stä lähtien Mikael III:een asti). Ne otettiin käyttöön keisari Konstantinos VII:n (hallitsi 913–959) aikana, minkä vuoksi niistä näkyy myös Makedonian dynastian näkökulma asioihin. Tuntematon kirjoittaja käytti ilmeisesti samoja lähteitä kuin Genesius. * Toisen kirjan nimi on Vita Basilii (eli "Basileioksen elämä"), ja se on keisari Basileios I:n (hallitsi 867–886) elämäkerta. Sen kirjoitti ilmeisesti hänen pojanpoikansa Konstantinos VII noin vuonna 950. Kirja oli kuin ylistyskirjoitus Basileiokselle ja siinä vähäteltiin hänen jälkeläisensä Mikael III saavutuksia.Kazhdan (1991), s. 2062, 2180–2181 * Kolmas kirja kertoo vuosista 886–948. Sen tyyli ja sisältö muistuttaa Simeon Metafrastin tyyliä. * Neljäs kirja jatkuu vuoteen 961 asti. Sen on kirjoittanut ilmeisesti Theodoros Dafnopates kenties ennen vuotta 963.Kazhdan (1991), s. 2062 ==Lähteet== ==Aiheesta muualla== * Chronographiae Quae Theophanis Continuati Nomine Fertur Liber Quo Vita Basilii Imperatoris Amplectitur, ed. & trans. I. Ševčenko (CFHB 42, Berlin, 2011). * Codoñer, J. Signes. El periodo del Segundo Iconoclasmo en Theophanes Continuatus. Amsterdam, 1995. * Alexander Kazhdan. Oxford Dictionary of Byzantium. Oxford University Press, 1991. * Yannopoulos, P. "Les vicissitudes historiques de la Chronique de Théophane." Byzantion 70 (2000). s. 527–53. ==Lisätietoja== * Theophanes continuatus, Joannes Cameniata, Symeon Magister, Georgius Monachus... ex recognitione Immanuelis Bekkeri, E. Weber, Bonn, 1838. * Paul Stephenson, Theophanes Continuatus (Theofanesin seuraajista lisätietoja) Luokka:Bysantin valtakunta Luokka:Kronikat Luokka:Elämäkerrat ja muistelmat
Luca Dallago

Luca Dallago (s. 3. marraskuuta 1991) on itävaltalainen alamäkiluistelija. Dallago on sijoittunut lajin MM-sarjassa parhaimmillaan neljänneksi vuonna 2014. Hän aloitti lajin vuonna 2012. Nuorempana Dallago on pelannut jääkiekkoa kotikaupunkinsa Grazin joukkueessa. Hän rakensi isoveljensä ja ystävänsä kanssa Grazin läheiseen metsään kesällä 2013 puusta tehdyn harjoitteluradan, josta kuvattu video on noussut YouTube-hitiksi. Hänen isoveljensä Marco on myös alamäkiluistelija ja lajin vuoden 2014 maailmanmestari. Marco Dallago houkutteli Lucan mukaan alamäkiluistelun pariin. Pituutta Luca Dallagolla on 173 senttimetriä ja painoa 68 kiloa. Joulukuussa 2015 hän voitti Riders Cupin kilpailun kotimaassaan. Hän on parhaimmillaan sijoittunut Red Bull Crashed Ice-kilpailussa ensimmäiseksi Jyväskylässä 2018. == Lähteet == * http://www.redbullcrashedice.com/fi_FI/athlete/luca-dallago * http://www.eliteprospects.com/player.php?player=44877 Luokka:Itävaltalaiset alamäkiluistelijat Luokka:Vuonna 1991 syntyneet Luokka:Elävät henkilöt
Dar um Jeito (We Will Find a Way)

Dar um Jeito (We Will Find a Way) on Carlos Santanan ja Wyclef Jeanin kappale, jolla vierailee myös ruotsalaistuottaja/muusikko Avicii sekä brasilialaislaulaja Alexandre Pires. Kappale on osa FIFA World Cup 2014-kilpailun One Love, One Rhythm-albumia ja sen julkaisi Sony Music Entertainment Brasil digitaalisesti ladattavana 29. huhtikuuta 2014. Sitä tullaan käyttämään kilpailun anthem-kappaleena. Kappaleen nimi "Dar um Jeito" on portugalin kieltä ja se tarkoittaa keinoa välttää esteitä ja mahdottomuuksia. Kappale on saavuttanut tähän mennessä Belgian Flanderin singlelistan 16.- ja Wallonian 17. sijan sekä Espanjan singlelistan 49. sijan. ==Kappalelista== # Dar um Jeito (We Will Find a Way) - 3:48 ==Listasijoitukset== Lista Sijoitus Belgia (Ultratop 50 Flanderi) 16 Belgia (Ultratop 50 Vallonia) 17 Espanja (PROMUSICAE) 49 ==Lähteet== Luokka:Vuoden 2014 kappaleet Luokka:Santanan kappaleet Luokka:Wyclef Jeanin kappaleet Luokka:Aviciin kappaleet
Cameron Naasz

Cameron Naasz (s. 12. lokakuuta 1989) on yhdysvaltalainen alamäkiluistelija. Hän on lajin kolminkertainen maailmanmestari (2016, 2017, 2019) ja sen lisäksi voittanut kaksi pronssia (2013, 2014). Naasz aloitti jääkiekon harrastamisen viisivuotiaana ja voitti osavaltion alemman tason juniorimestaruuden vuonna 2008. Ensimmäisen kilpailunsa Red Bull Crashed Icessä hän kilpaili vuonna 2012 Saint Paulissa, kotiosavaltiossaan Minnesotassa. Naaszista tuli MM-sarjan ensimmäinen yhdysvaltalainen osakilpailuvoittaja, kun hän voitti Lausannen osakilpailun vuonna 2013. Hän on saavuttanut sarjassa urallaan tammikuuhun 2016 mennessä kuusi voittoa. Tammikuussa 2015 hän voitti uuden maailmancupiin kuuluvan Riders Cupin osakilpailun Yhdysvalloissa. == Lähteet == * http://www.redbullcrashedice.com/fi_FI/athlete/cameron-naasz Luokka:Yhdysvaltalaiset alamäkiluistelijat Luokka:Vuonna 1989 syntyneet Luokka:Elävät henkilöt
Heroes (Sabatonin albumi)

Heroes on ruotsalaisen power metal -yhtyeen Sabatonin seitsemäs studioalbumi. Se julkaistiin 16. toukokuuta 2014. Heroes on ensimmäinen albumi, jossa ovat mukana kitaristit Chris Rörland, Thobbe Englund ja rumpali Hannes van Dahl. Albumin tuotti Peter Tägtgren Abyss-studiolta. Kansitaide on Péter Sallain käsialaa, ja kuvat otti Ryan Garrison. Ensimmäinen single To Hell and Back julkaistiin 28. maaliskuuta 2014 digitaalisena. Toinen single Resist and Bite julkaistiin myös digitaalisena 2. toukokuuta 2014. Kappaleesta ”To Hell And Back” tehtiin musiikkivideo, jonka ohjasi Owe Lingvall ja tuotti Bengt Larvia.http://www.youtube.com/watch?v=hZNeastYxEc Albumi nousi julkaisuviikollaan Suomen virallisen listan sijalle 2. == Kappaleet == Kaikki kappaleet on kirjoittanut Joakim Brodén. == Kokoonpano == * Joakim Brodén – laulu * Pär Sundström – basso * Chris Rörland – kitara, taustalaulu * Thobbe Englund – kitara, taustalaulu * Hannes van Dahl – rummut == Arvostelut == * Desibeli.net: * Imperiumi.net: Imperiumi.net * Kaaoszine.fi: Kaaoszine.fi * Soundi: Soundi == Lähteet == == Aiheesta muualla == * * Luokka:Sabatonin albumit Luokka:Vuoden 2014 albumit
Bengaluru FC

Bengaluru Football Club on heinäkuussa 2013 perustettu intialainen jalkapalloseura Bangaloresta, Karnatakasta. Joukkue pelaa Intian korkeimmalla sarjatasolla I-Leaguessa. Bengaluru FC on yhteistyössä Mumbai Tiger FC:n kanssa yksi niistä seuroista, joiden ei ole tarvinnut ansaita paikkaansa pääsarjassa pelaamalla, vaan ne on perustamisensa jälkeen hyväksytty suoraan liigaan maksua vastaan. Uuden seuran perustaminen tuli ajankohtaiseksi tammikuussa 2013 Mumbai Tigersien epäonnistuttua lunastamaan paikkaa I-Leaguesta ja haluttiin luoda yhteistyöseura, jonka kanssa myös portti pääsarjaan olisi auki. Joukkueen taival pääsarjassa alkoi hyvin, sillä jo ensimmäisellä kaudella Bengaluru kruunattiin mestariksi valmentajanasa Ashley Westwoodin johdolla. == Lähteet == Luokka:Intialaiset jalkapalloseurat Luokka:Bangalore
Mohammedan SC

Mohammedan Sporting Club on vuonna 1891 perustettu intialainen jalkapalloseura Kalkuttasta, Bengalista. Joukkue perustettiin alun perin nimellä Jubilee Club vuonna 1887, kunnes kahden nimenvaihdon jälkeen seuran nimi päätyi nykyiseen muotoonsa vuonna 1891. Mohammedan SC pelaa Intian korkeimmalla sarjatasolla I-Leaguessa. Historiansa aikana seura ei ole menestynyt liigatasolla, mutta erilaisista cup-kilpailuista se on voittanut Durand Cupin kahdesti (1941, 2013), Federation Cupin kahdesti (1983, 1984), IFA Shieldin kuudesti (1936, 1941, 1942, 1957, 1971, 2014), Rovers Cupin kuudesti (1940, 1956, 1959, 1980, 1984, 1987) sekä Aga Khan Gold Cupin kerran (1960). == Lähteet == Luokka:Intialaiset jalkapalloseurat Luokka:Vuonna 1891 perustetut urheiluseurat Luokka:Kalkutta
Rangdajied United FC

Rangdajied United Football Club on vuonna 1987 perustettu intialainen jalkapalloseura Shillongsta, Meghalayasta. Joukkue perustettiin alun perin nimellä Ar-Hima Football Club, mutta nykyiseen muotoonsa nimi muuttui kaudelle 2012-2013. Kaudella 2012-2013 RUFC voitti Intian toiseksi korkeimman sarjatason, I-League 2nd Divisionin, mestaruuden ja voiton ansiosta nousi korkeimmalle sarjatasolle, I-Leagueen. == Lähteet == Luokka:Intialaiset jalkapalloseurat Luokka:Meghalaya
Indiana Jones and the Temple of Doom (videopeli)

Indiana Jones and the Temple of Doom on Atari Gamesin kehittämä ja julkaisema toimintapeli. Peli on julkaistu vuonna kolikkopelinä ja myöhemmin muille alustoille kuten Amstrad CPC, Commodore 64, NES ja ZX Spectrum. Peli perustuu elokuvaan Indiana Jones ja tuomion temppeli ja sisältää kohtauksia elokuvasta. Peli oli ensimmäinen Atari System 1 -alustaa käyttänyt kolikkopeli, jossa oli digitoitua puhetta ja John Williamsin musiikkia elokuvasta. == Pelaaminen == Pelaaja ohjaa Indiana Jonesin hahmoa. Peli toistaa elokuvan tarinan ja tavoitteena on kerätä kolme Sankara-kiveä, vapauttaa vangitut lapset ja voittaa Mola Ram. Peli oli tunnettu vaikeudestaan. Yhdellä kolikolla sai kolme elämää mutta kahdella sai seitsemän. Pelissä on kolme vaikeustasoa, joista helpoin ohittaa Mola Ramin taistelun. Peli sisältää viisi erilaista kenttää, joissa liikutaan välillä liukuhihnoilla sekä kaivosvaunuilla ja vältetään ansoja. Pelaajalla on käytettävissää ruoska aseenaan. == Lähteet == == Aiheesta muualla == * * * * * Luokka:1930-luvulle sijoittuvat videopelit Luokka:Vuoden 1985 videopelit Luokka:Toimintapelit Luokka:Indiana Jones -pelit Luokka:Atarin kolikkopelit Luokka:Amiga-pelit Luokka:Amstrad CPC -pelit Luokka:Apple II -pelit Luokka:Atari ST -pelit Luokka:Commodore 64 -pelit Luokka:MS-DOS-pelit Luokka:MSX-pelit Luokka:Nintendo Entertainment System -pelit Luokka:ZX Spectrum -pelit Luokka:Yhdysvalloissa kehitetyt videopelit
Seksuaalisuuden historia

Seksuaalisuuden historia () on ranskalaisen filosofin ja tieteenhistorioitsijan Michel Foucaultin vuosina 1976–2018 julkaistu ihmisen seksuaalisuutta käsittelevän tutkimuksen aloitus. Tutkimus jäi kesken hänen kuollessaan, mutta sen viimeisen 4. osan käsikirjoitus julkaistiin postuumisti tekijän kuolemn jälkeen. Alkuperäisteos ilmestyi neljässä osassa, jotka ovat Tiedontahto (La volonté de savoir, 1976), Nautintojen käyttö (L’usage des plaisirs, 1984), Huoli itsestä (Le souci de soi, 1984) sekä Lihan tunnustukset (Les Aveux de la chair, 2018). Kirjan ensimmäisessä osassa Foucault pohtii seksuaalisuuden ja vallan suhdetta, sekä seksuaalisuuden sidosta moraaliin. Osiossa käsitellään myös kielen säätelyä seksuaalisuudesta puhuttaessa. Osiot Nautintojen käyttö ja Huoli itsestä puolestaan käyttävät lähteenä antiikin Kreikan filosofien elämäntapaoppeja. Kahdessa viimeisessä luvussa käsitellään muun muassa moraalia, seksuaalipolitiikkaa, erotiikkaa ja rakkautta. Viimeinen osa keskittyy myöhäisantiikin kristillisten kirjailijoiden ja filosofien seksuaalikäsityksen analysointiin. Teoksen kolme ensimmäistä osaa ilmestyivät suomeksi vuonna 1998 (uudistettu painos 2010) Kaisa Siveniuksen kääntämänä yksiniteisenä laitoksena. Foucault painottaa kirjassaan ruumista, ja näin myös seksuaalisuutta, vallankäytön välineenä. == Kirjallisuutta == * * Teema: Seksuaalisuuden symposium: puheenvuoroja Michel Foucault’n Seksuaalisuuden historiasta. Tiede & edistys 1/1999. == Aiheesta muualla == * * Kekäläinen, Markku: Seksuaalisuuden historia . Kumppani 6/1998. * Wahlstedt, Pekka: Seksuaalisuuden historiaa . Niin & näin 4/1998. * Vuori, Jaana: Sukupuolisuuden käänteet ja käännökset. Agricolan kirja-arvostelut 28.10.1998. Luokka:Kirjat seksologiasta Luokka:Ranskalaiset tietokirjat Luokka:Vuoden 1976 kirjat Luokka:Vuoden 1984 kirjat
Bangalore Football Stadium

Bangalore Football Stadium on intialainen jalkapallostadion Bangaloressa, Karnatakan osavaltiossa. Sen rakentaminen aloitettiin vuonna 1967 ja se valmistui käyttöön neljä vuotta myöhemmin; vuonna 1971. Suurimpana käyttäjänä stadionilla on Intian pääsarjassa I-Leaguessa pelaava Bengaluru FC, mutta myös alemmalla sarjatasolla nykyisin pelaava Hindustan Aeronautics Limited S.C. pelaa kotiottelunsa stadionilla. Alun perin stadionin kapasiteetti oli 10 000–40 000 katsojaa, mutta kaudesta 2013–2014 alkaen stadionin järjestelyjä muutettiin siten, että yleisökapasiteetiksi muodostui 8 400\. Kausi 2013–2014 jäänee myös viimeiseksi kaudeksi jolloin stadion oli käytössä, sillä samalle paikalle on ollut tarkoitus rakentaa uusi stadion vuonna 2017 Intiassa pelattavia alle 17-vuotiaiden MM-kisoja varten. Luokka:Intian jalkapallostadionit Luokka:Bangalore
Sinne ainiaaksi jään

Sinne ainiaaksi jään on suomalaisen iskelmälaulaja Arja Havakan vuonna 1995 julkaistu, toinen studioalbumi. == Kappaleet == # # # # # # # # # # # # # # == Lähteet == * Sinne ainiaaksi jään Allmusic.com -sivustolla Luokka:Vuoden 1996 albumit Luokka:Arja Havakan albumit
Duler Stadium

Duler Stadium on intialainen jalkapallostadion Mapusassa, Goan osavaltiossa. Vuonna 2009 stadionin nimeksi oli tarkoitus muuttaa Kingfisher Stadium, mutta aikomus vesittyi sponsoreiden vastustukseen. Stadionia remontoitiin vuonna 2012 kentän uusimalla nurmipinta. Neljä Intian pääsrajassa, I-Leaguessa, pelaavaa seuraa pelaa kotiottelunsa Duler Stadiumilla. Nämä seurat ovat Churchill Brothers Sports Club, Dempo Sports Club, Salgaocar SC ja Sporting Clube de Goa. Luokka:Intian jalkapallostadionit Luokka:Goa